Samkvæmt upplýsingum frá Almannavarnadeild ríkislögreglustjóra þurfti að grafa unglingsstúlku út úr húsinu en enginn var alvarlegra slasaður . Hélt að eiginmaðurinn hefði keyrt á bílskúrshurðina Fyrra snjóflóðið við Flateyri féll um klukkan ellefu í kvöld og segir Steinunn Guðný að maður hennar hafi heyrt drunur þegar það féll . Því næst fengu þau tilkynningu um að brunavarnarkerfið í bát þeirra í höfninni á Flateyri hafi farið í gang . Svo virðist sem að snjóflóðið hafi fallið á og í höfnina og brunaði eiginmaður hennar því niður að höfninni . „ Svo var ég búinn að heyra í honum að það væru allir bátar farnir úr höfninni . Báturinn okkar og allt sem fyrir því varð skilst mér , “ segir Steinunn en samkvæmt upplýsingum frá bæjarstjóranum á Ísafirði er ljóst að mikið tjón varð á höfninni . Skömmu seinna kom féll svo seinna snjóflóðið . Steinunn og fjölskylda hennar búa í efstu götunni á Flateyri . „ Svo er ég bara í húsinu mínu þegar það kemur hvellur . Ég hélt að maðurinn minn hefði keyrt á bílskúrshurðina , “ segir Steinunn Guðný . „ Þegar ég kíki út um gluggann þá sé ég bílinn okkar á hvolfi með blikkandi ljósin og annan bíl , einhverjum tíu metrum frá mér . Flóðið hefur komið og sprengt yfir varnargarðinn , “ segir Steinunn Guðný . Frá höfninni í Flateyri nú undir miðnætti . Bátar hafa losnað frá bryggju . Aðsend Varðskip á leiðinni með björgunarsveitarmenn Svo virðist sem að einhver hluti seinna snjóflóðsins hafi flætt yfir snjóflóðarvarnargarðinn sem þó bægði meginþunga snjóflóðsins frá bænum . Eftir að seinna snjóflóðið féll segist Steinunn Guðný hafa fært sig um set neðar á eyrina , í hús foreldra hennar . „ Það er allir á fullu hér . “ Varðskipið Þór er lagt af stað frá Ísafirði til Flateyrar með 35 björgunarsveitarmenn , auk þriggja lögreglumanna , og þá verður þyrla einnig send frá Reykjavík . Ekki hafa fengist nákvæmar upplýsingar um slys á fólki en eins og staðan er núna er ekki talið að neinn hafi slasast alvarlega . Fylgst er með gangi mála í vaktinni hér að neðan .